24/04/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.58345 Estación de servicio Larage, S. L., Cabanas

CLAVE: DH. V15.58345 ESTACIÓN DE SERVICIO LARAGE, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 925,1 m3/ano de augas residuais industriais depuradas ao río Castro ou rego de Laraxe (cunca da ría de Ares-Betanzos) e dun caudal máximo de 47,1 m3/ano de augas residuais domésticas depuradas por infiltración no terreo (cunca da ría de Ares-Betanzos) procedentes dunha estación de servizo localizada na marxe dereita da estrada N-651, p. k. 25 – Laraxe (t. m. Cabanas). As augas residuais industriais xeradas na zona de lavado (182,5 m3/ano) son conducidas para o seu tratamento nun separador de graxas, lodos e areas composto por tres compartimentos. Posteriormente, estas augas residuais conxuntamente coas augas residuais industriais xeradas nas zonas de subministro e descarga de combustibles (439,9 m3/ano) son depuradas nun separador de hidrocarburos de 3 L/s de capacidade e dimensións 1 x 1,2 x 0,725 m. Logo do seu tratamento, estas augas residuais vértense á cuneta da estrada N-651 no punto de coordenadas UTM (ETRS89): X=568.365; Y=4.809.930; a cal, á súa vez, verte ao río Castro ou rego de Laraxe (cunca da ría de Ares-Betanzos) no punto de coordenadas UTM (ETRS89): X=568.454; Y=4.809.970. As augas residuais industriais xeradas na zona de accesos e aparcamento (302,7 m3/ano) son conducidas para o seu tratamento noutro separador de hidrocarburos de 3 L/s de capacidade e de dimensións 1,41 x 0,760 x 1,28 m. Logo do seu tratamento, estas augas residuais vértense á cuneta da estrada N-651 no punto de coordenadas UTM (ETRS89): X=568.400; Y=4.809.897; a cal, á súa vez, verte ao río Castro ou rego de Laraxe (cunca da ría de Ares-Betanzos) no punto de coordenadas UTM (ETRS89): X=568.454; Y=4.809.970. As augas residuais fecais xeradas nas instalacións son tratadas nunha fosa séptica de decantación-dixestión con filtro biolóxico de 7.000 L de volume deseñada para 10 habitantes equivalentes, de 1,25 m de diámetro e 2,25 m de lonxitude, e posteriormente vertidas por infiltración no terreo (cunca da ría de Ares-Betanzos) mediante zanxa filtrante de dimensións 15 x 0,80 x 1 m no punto de coordenadas UTM (ETRS89): X=568.354; Y=4.809.955. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña; onde se atopa exposto o proxecto para que poida ser examinado por quen desexe. O cómputo do prazo iniciarase no momento en que perda vixencia o acordo do Centro de Coordinación Operativa (Cecop), mediante o que se adoptan medidas preventivas en lugares de traballo do sector público autonómico como consecuencia da evolución epidemiolóxica do coronavirus COVID-19, publicado por Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza (Diario Oficial de Galicia núm.51, do 15 de marzo) ou, de ser o caso, as prórrogas deste. Santiago de Compostela, 21 de abril de 2020 Xefa da Área de Vertidos - Roxana Alina Roxana Gabriela Tintar Barber